Aiemmin tapahtunutta...
Ystävänpäivä on keksitty juhla,
jota päätän olla juhlimatta.
Ei tarvitse hypätä kaapista
tai antaa kalliita lahjoja.
Se on kelkka!
Tai kirjoittaa laulua.
Ja rehellisesti...
Suklaa närästää.
En vain voi uskoa, että lähdet taas tänään.
Kaksi kotiruokaillallista ei riittänyt.
Tiedän. Se oli tosi lyhyt ystävänpäiväviikonloppu, eikö?
Kunpa voisin tulla hyvästelemään, mutta...
Tiedän. Koulu, harjoitukset...
Muun muassa.
En löydä mitään tässä uudessa asunnossa!
Anna kun arvaan. Etsit oranssia hupparia?
Mistä tiesit?
Varastin sen, Ricky.
Denverissä on kylmä.
Hyvä on. Tuo on aika suloista.
Sinun ei tarvitse yrittää hymyillä vuokseni.
Jos kaukosuhteessa on vaikeaa, puhutaan siitä.
Hymyilen, koska olen iloinen puolestasi. Okei?
Lupaa, että näemme Facetimessa joka päivä.
Pyydät sitä aina.
No, minulla on aina aikaa kasvoillesi.
Turvallista matkaa.
Äläkä unohda Salt Lakea.
Mahdotonta.
Utah MEHILÄISOSAVALTIO
"MYRSKY"
SATA VUOTTA PERINNETTÄ!
Kerääntykää tänne.
Myrsky puhkeaa kahden tunnin päästä,
ja aion käyttää jokaisen minuutin.
Isot, näyttävät ryhmänumerot saavat aina Menkie-palkintoja.
Meidän pitää kehittää energinen
ja henkeäsalpaava numero, jonka avulla pääsemme huipulle.
Pääkoreografinanne
on hienoa ilmoittaa, että tänään
alamme vihdoin harjoitella yhtä näyttävimmistä,
ikonisimmista, rimaa nostavimmista kohtauksista musikaalissa.
Be Our Guest.
Niin, Be Our Guest.
Mitä?
Pyysin Ginaa toiseksi koreografiksi,
mutta tarkoitin,
että olisin koreografi ja hän apulaiskoreografi.
Kuten pilotti ja perämies.
Sanoiko hän minua perämiehekseen?
Kun vihdoin suostuin toiseksi koreografiksi, luulin,
että olisimme tasavertaisia.
Tasavertaisella tarkoitan,
että olisin tehnyt koreografiat, ja hän olisi taputtanut.
Ennen kuin aloitamme,
kerron teille tarinan vieraanvaraisuudesta.
-Ehkä pitäisi... Okei. -Kun olin pieni tyttö,
äitini ja minä kuulimme keittiöstä kilinää.
Luulimme, että se oli murtovaras.
Äiti juoksi keittiöön, sitoi hänet ja soitti poliisin.
Kun odotimme poliisien tuloa,
äiti laittoi jääteetä hänen eteensä.
"Koska", hän sanoi,
"kunnes poliisi tulee hakemaan hänet, hän on yhä vieraamme."
Pidätettiinkö hänet vai...
Ei. Hän ei ollutkaan murtovaras.
Korjaaja, joka tuli väärään asuntoon.
Mutta idea on sama.
Kuten murtovaras,
Bellen ja koko yleisön pitää olla tervetulleita.
Carlos ja Gina, aloittakaa.
Kiitos, nti Jenn. Tuo ei ollut ollenkaan pelottavaa.
No niin.
Visioni huikeasta tanssista...
...on Cancan-tyylinen tanssi, johon kuuluu pölyhuiskaspektaakkeli.
En tiedä. Jotain tällaista.
-Ehdottomasti! -Hyvä on.
Hyvä, Gina!
Kiintoisaa. Ajattelin jotain
tasokkaampaa ja vähemmän tylsää.
Kuvitelkaa. Noir-tyylinen esitys,
ja Lumiere opastaa yleisöä koko ajan.
Vietin kuukauden Ranskassa,
joten osaan tanssin ulkoa.
Tein koreografiat siskojeni quinceañera-juhliin,
vaikka en saanut omaa,
joten osaan pyörähdellä salaattihaarukan kanssa.
Hyvä on! Tiedättekö mitä?
Unohdetaan Be Our Guest hetkeksi ja keskitytään Gastoniin.
EJ ja Big Red, huoneen etuosaan.
Missä EJ on?
Pölyhuiska-armeija kuulosti siistiltä.
Todellako?
Pitääkö lähettää suklaata vakuuttaakseni sinut?
Noloa.
Niin. Ymmärsin suklaajutun väärin.
Äiti ei lähettänytkään nallea.
Kiitos, äiti.
Lähetin nolon viestin ystävänpäivänä,
mutta Ricky ja minä sovimme sen.
En sekaantuisi hänen ja Ninin juttuun.
Kaikki on hyvin. Nyt vitsailemme siitä.
Se on hauskaa.
Mikä on noloa?
Ei mikään.
Jos joku näkee EJ:n,
voitteko kertoa, että harjoitukset ovat pakollisia
myös tuleville college-opiskelijoille,
jotka eivät kestä viimeistä high school -vuotta.
Nini!
En halua keskeyttää.
Tarvitsen vielä yhden ryhmähalin.
Haleja saatavilla!
Luulin, että olisit matkalla konservatorioon.
Halusin nähdä kaikki vielä kerran, joten menen myöhemmin.
Ja halusin antaa tämän.
Tuolla pärjään maaliskuun.
Kuljettaja peruutti juuri lumen vuoksi,
ja seuraava auto on 20 minuutin päässä.
Hienoa. En pääse takaisin konservatorioon.
Haluatko kyydin minulta?
Voin ottaa Big Redin auton.
Ehkä saan suukon huhtikuuta varten.
Ei onnistu. Harjoittelemme yhä.
Voin viedä sinut bussiasemalle ja tulla heti takaisin.
Kuulostaako hyvältä?
-Kyllä. -Se toimii.
Kuulkaa, kaikki.
Lähden hetkeksi varmistamaan, että Nini ehtii bussiin.
Työstäkää Be Our Guestiä, kunnes palaan.
Yrittäkää päästä eteenpäin.
Pyysin hra Mazzaraa piipahtamaan.
Hän varmistaa, että ette ole liian riehakkaita.
Kiitos, Benjamin.
Nti Jenn ja minä olemme kollegoita.
Emme jakaneet pizzapalaa viime viikolla,
mutta ymmärrämme toisiamme, ja se riittää.
Se riittää.
EJ?
Hei. Onko kaikki hyvin?
Loistavasti.
Mukava nähdä sinua.
En päässyt Dukeen.
EJ, olen todella...
Olen pahoillani.
Pääsit varmaan moneen muuhun kouluun.
Yhteen osavaltion collegeen.
Ja olen kiitollinen siitä, mutta
isovanhempani tapasivat Dukessa.
Vanhempani tapasivat siellä.
Olemme Duke-perhe.
Luulin, että se oli varmaa.
Mitä sanon isälleni?
Ymmärrän.
Joskus unelmakoulut ovat yliarvostettuja.
Mitä tarkoitat?
Nini! Mennään.
Luota lopputulokseen.
Onko kukaan nähnyt EJ:tä?
Kuunnelkaa kaikki.
Hyviä uutisia.
Gina ja minä sovimme yhteishuoltajuudestanne.
Kumpi saa meidät viikonloppuisin?
Harjoittelemme visioitamme kanssanne erikseen
ilman tanssijoita.
Äänestämme parhaan version anonyymisti.
Hauskaa ja helppoa.
Jee.
Käynnisty nyt, Bernadette.
Olemme jo puolimatkassa bussiasemalle. Kaikki järjestyy.
Se jumittaa kylmällä säällä.
Mutta kyllä se siitä.
Vaikka pelottaisi.
Puhummeko yhä autosta?
Jos en pääse Denveriin, en voi mennä tunnille aamulla.
Perjantai jäi jo väliin,
eivätkä he pidä poissaoloista. Minut voidaan erottaa.
Sinua ei eroteta konservatoriosta.
Kiitos soitostanne autohuoltoon.
Meillä on nyt ruuhkaa.
Ei hätää. Pääset sinne, mihin kuulut.
Innoitus tuli toiseksi vanhimman siskoni quinceañera-juhlasta.
Sielukasta jazzia.
Sebastian, voit aloittaa.
Mitä se oli?
Ehkä voimalinja katkesi.
Voi ei. En huomannut ilmoitusta sääsovelluksessani.
Salt Lakeen on satanut valtavasti lunta.
Isä sanoo, että tiet ovat tukossa.
Tulkaa tänne!
Tämä on järjetöntä!
Olemmeko ainoat jumissa täällä?
Muut kerhot lähtivät jo kotiin.
Tarkistan, miten Nini voi.
Ei haittaa, että olemme jumissa yhdessä.
Halataanko pysyäksemme lämpiminä?
No niin.
Kuunnelkaa.
Meidän pitää kerätä tarvikkeita. Tilanne voi pahentua.
Hienoa omistautumista, Gina, mutta tilanne ei ole vakava.
Harjoitukset voivat odottaa. Tulkaa.
Soittakaa kotiin puolen tunnin välein
mutta säästäkää akkuja.
Vettä ja taskulamppuja. Mennään.
Nähdään!
Miten jouduimme kauemmas jonossa?
Niinkö? Oletko kunnossa? Pelastusretket ovat
Big Redin ja minun erikoisuus! Olen kunnossa.
Jäätelöauton onnettomuus?
Kuka syö jäätelöä tänään?
Haloo? Voi ei!
-Olen pahoillani, jos... -Minä olen pahoillani.
Sinun täytyy palata, jotta saat loistaa,
sillä olet tähti.
Kerro, mitä tekisit, jos olisit siellä juuri nyt.
Maanantait eivät ole hienoimpia.
Höpsis.
Ehkä olisi melkein illallisaika,
joten olisin menossa ruokasaliin hiljaisuudessa.
-Hiljaisuudessa? -Hiljaiset maanantait.
Emme saa rasittaa ääntämme.
Jos olemme liian äänekkäitä,
hukutamme hahmomme.
Okei. Mitä muuta?
Sataisi varmaan lunta.
Kuten täälläkin.
Vain se saa tuntemaan olon kotoisaksi.
Joten ehkä joisin teetä.
Ei kaakaota, kun sataa lunta?
Ei. Kaakao on kiellettyjen listalla.
Se on kiellettyä.
Se aiheuttaa tulehdusta ja turvotusta. Kaikki välttelevät sitä.
Illallisen jälkeen nukkumaan.
Kuin pyjamabileet joka ilta.
Siellä on aika hillittyä.
Kuiskaaminen rasittaa ääntä, joten on todella hiljaista.
Ymmärrän.
Sitten kuuntelen Fiona Applea ja yritän nukahtaa,
jotta voin yrittää jaksaa aamulla.
Kultaseni, oletko kunnossa?
Hinausauto tulee 25 minuutissa.
-Hyvä. -Niinkö?
Se on huono idea.
Hän haluaa kuulla tunteistani!
Gina, täydellistä. Tarvitsemme tytön näkökulman.
-Älä! -Ricky haluaa tekstata jotain tyhmää
Ninille. Yritän kieltää.
-Se ei... -Mikä viesti se on?
-Big Red! -Hän on onnellinen,
että Nini seuraa unelmiaan,
mutta haluaisi myös olla Ninin unelma.
Hän haluaa, että Nini kääntyy ympäri ja palaa tänne.
Hän käytti sanaa "ikuisesti".
Älä koskaan tekstaa tuota.
Tai sano sitä ääneen. Ikinä.
Kiitos. Ja anteeksi.
Emme halunneet sotkea sinua tähän.
Ei, kaikki on hyvin. Hyvä, että törmäsin sinuun.
Löysin osan Twix-patukasta
ja voin vain olettaa, että se oli lahja sinulta.
Lahjani ovat isoja. Tiedät sen.
Biggie, siinähän sinä olet.
Hylkäsit meidät kriisissä!
Tulemme nyt.
-Huono idea. -Sama se. Ole hiljaa.
Mistä jäin paitsi?
Ei nyt, pyydän.
Täällä ei ole kenttää.
Kokeile eri kulmaa!
Kädet eivät taivu enempää.
Et tiedä,
miten paljon selkärankani taipuu juuri nyt.
Miksi teemme tämän?
Jätin opiskelukorttini pizzapaikkaan.
Jonkun pitää tekstata minulle kuva niistä.
Kourtney ei reputa kokeita.
Jos kännykkä on sinun, miksi minun pitää olla tässä?
Sanoit, että salama iski sinuun maatilalla.
Johdat sähköä paremmin kuin minä.
En ole kännykkätorni.
Enkä ole kehonrakentaja. Mutta me molemmat teemme parhaamme.
Haluan kaikki harjoitteluhuoneeseen.
Se on lähimpänä pommisuojaa.
-Koska se on pommisuoja. -Mutta me...
Parempi, mitä vähemmän tiedän. Missä muut ovat?
Tiedän, että ne ovat täällä.
Minulla on pikkulaukku hätätilanteita varten.
Hauskan ja pelottavan välillä on hiuksen hieno raja.
Elän sillä rajalla.
Mutta...
On miljoona syytä olla kiitollinen.
Moni nuori tappaisi päästäkseen konservatorioon.
Äitini tekivät töitä maksaakseen sen.
Ja Ricky on ylpeä. Ja ystäväni ja kaikki...
Kultaseni.
Kaikki ne ihmiset haluavat vain, että olet onnellinen.
Nti Jenn, milloin tajusit, ettei Broadway ollut enää unelmasi?
Menin Frozenin avoimeen koe-esiintymiseen Broadwaylla.
Vieressä istui tyttö, joka haki nuoren Elsan rooliin.
Nuorta Elsaa jännitti.
Kannustin häntä,
ja hän oksensi nuottieni päälle.
Jep.
Silloin ymmärsin, että olin enemmän huolissani
nuoresta Elsasta kuin koe-esiintymisestä.
Katsoin alas, ja ainoat sanat,
jotka vielä näkyivät nuoteissa, olivat "Let it go".
Seuraavana päivänä äitini tekstasi,
että East High'lle etsittiin teatteriopettajaa,
ja löysin uuden unelman.
Kyytimme tuli. Pelastuimme.
MISSÄ NÄET TULEVAISUUDEN
OPINTO-OHJAAJAN TAPAAMISET
Et telmi muiden teatterinuorten kanssa.
Ei tee mieli telmiä.
Haluatko puhua jostakin?
En.
Tiedätkö, mikä on paras paikka opiskella robotiikkaa?
Stark Industries?
Caltech. Hain neljä ja puoli kertaa. En koskaan päässyt sisään.
Puoli kertaa?
Se oli kaikki, mitä halusin. Kaikki, mitä isäni halusi minulle.
Taisit kuulla Dukesta.
Kuulin opinto-ohjaajan sanovan jotain.
EJ, olet huippuoppilas menestyneestä perheestä
ja huippu-urheilija. Olet täydellinen hakija.
Eikö se riitä?
Monet ovat nykyään täydellisiä.
Luin esseesi.
Se oli hyvä mutta vähän pinnallinen.
En ole varma, että Duke tiesi tarinasi.
Ilmeisesti en minäkään.
Voit hengailla AV-kerhossa milloin vain.
Kerromme vain tarinoita.
Se on sinusta kiinni.
Hei, hra M.
Ajatteletko yhä Caltechia?
En enää yhtä paljon.
Montako tuntia olemme olleet täällä?
Kaikki tunnit.
Pelataanko taas pantomiimia?
Ilmeisesti ei.
Kaverit. Jos ruoka lopulta loppuu,
voitte syödä minut ensin.
-Jätkä... -Maistun varmaan pizzalta.
Kenen laturi tämä on?
Olen kuudessa prosentissa. Haluatko tapella siitä?
Tulemme mökkihöperöiksi.
Mitä nti Jenn tekisi juuri nyt?
Ehkä sitoisi ventovieraan.
-Luultavasti. -Missä koreografimme ovat?
Eikö meidän pitäisi harjoitella laulua?
Haluan uskoa, että he sopivat asioista rauhassa.
Oletko tavannut Carlosin?
Ehkä he nauravat jo asialle.
En minä huuda! Sanon intohimoisesti,
että laulu on Be Our Guest, ei Babette Huiska.
Tee koko koreografia yksin,
ja annetaan olla.
Älä mene! En tarkoita sitä!
Tarvitsen sinua!
Tiedätkö, miten minua pelottaa olla lavalla tällä lukukaudella?
Kukaan perhettäni, Sebiä ja Barbejani
lukuun ottamatta ei ole nähnyt minun laulavan ja tanssivan.
Olen aina kulissien takana.
Et ymmärrä. Olet lavalla.
En tiedä, missä olen.
Asun jonkun muun talossa,
sivuroolissa, jota en halunnut,
ja yritän yhä selvittää, kuka haluan olla tässä koulussa.
Olen pahoillani, mutta et ymmärtäisi sitä.
Luuletko, etten tiedä, mitä on
yrittää selvittää, kuka minun pitäisi olla?
Katso ympärillesi, Gina.
Koulussa ei ole paljon minunlaisiani.
Tajuatko, miten hienoa oli
tavata joku, joka rakastaa tanssia yhtä paljon? Ja mokaan kaiken.
Carlos, en tarkoittanut...
Tämä on vain hämmentävää aikaa, eikä se johdu sinusta.
Tehdään tanssi niin kuin haluat. Tarkoitan sitä.
Hyvä on. Mutta kuka?
Mitä?
Jos se ei johdu minusta, kenestä sitten?
En sanonut, että se johtuu ihmisestä.
Et sanonut, ettei se johdu.
Ei sillä ole väliä.
Hyvä on.
Mutta sinulla on väliä.
Yritä muistaa se.
Minä yritän.
Mukavaa olla hetki hiljaa.
Anteeksi!
Tiedättekö, missä Kourtney Greene on?
Haistatteko tuon?
Niin, anteeksi.
Ei. Haistan Noah-ukin pizzareseptin.
Älä vitsaile siitä.
On niin nälkä, että söisin sinut.
-Hyvät naiset ja herrat... -Tässä tulee...
Luminen ihme.
-Howie! -Kyllä!
Miten pääsit tänne?
Otan sen...
No niin. Yksi, kaksi, kolme.
Jee!
Luulin, etteivät viestit menneet läpi.
Kiinnitin pizza-autoon auran
ja tulin sivuteitä. Olen melkoinen mies.
Jos olisi käteistä, antaisin tipin.
Lisään sen piikkiisi.
Pizzan lisäksi toin nämä.
Korttini!
Harvinaisin luonnossa esiintyvä alkuaine on astatiini.
Ajattelin, että tarvitset etumatkaa.
Kerro, jos tarvitset opiskelukaverin.
Nyt tiedän asenteesi.
Talo tarjoaa asenteen.
-Minä... Hyvä on. -Niin.
EJ, olet elossa!
Teknisesti ottaen.
Kaikki! Sovellus antoi ilmoituksen.
Tiet ovat auki, ja lampaat ovat kiimassa!
Loppua ei olisi pitänyt lukea ääneen.
-Niin. -No niin!
Jestas!
Nti Jenn jätti Ninin juuri bussiasemalle.
Red, lainaatko autoasi?
Kiitos. Nähdään.
Hei. Haluatko kyydin kotiin?
Koska et koskaan näe minua.
Hyvä on.
Mitä äsken tapahtui?
Rickyn vai Carlosin kanssa?
Kumman tahansa.
Minä...
Taidan vielä selvittää asiaa.
Haluatko puhua...
Nini!
Hei.
Aiot siis yhä lähteä.
Hymyilet yhä.
Oletko kunnossa?
Onko jotain, mitä et kerro?
-Onko sinulla pyrypallosi? -Tietysti.
Sitten sinulla on kaikki.
Viimeinen bussi Denveriin lähtee.
Miten jokin voi muuttaa
Kaikki unelmani
Kun herään Kaikki on kylmää
En halua taas Kyseenalaistaa kaikkea
Kaikki, mitä jätin taakseni Olen hämmentynyt
Pidänkö itsestäänselvänä
Kaikkea, mitä olen saanut
En saa unta Unet yön pimeydessä
Jokin on pielessä
Pidänkö itsestäänselvänä?
Jäänkö yksin?
Olen sekaisin
Kaikki muuttuu
Sisälläni
Annoin sydämen johdattaa En pysty tähän enää
Esitän jotakuta muuta
Jos en lähtisi, en tietäisi
Kuinka kauas pitää mennä Jotta voin olla oma itseni
Pidänkö itsestäänselvänä
Kaikkea, mitä olen saanut
En saa unta Unet yön pimeydessä
Jokin on pielessä
En pidä sitä itsestäänselvänä
Enkä jää yksin
Olen sekaisin
Kaikki muuttuu
Sisälläni
Pidänkö itsestäänselvänä?
Luojan kiitos.
Luulin, että olet pelottava aavetyttö.
-Mitä? -Ei mitään.
Mitä tapahtui? Jäikö bussi jumiin jäähän?
Ei, bussi on kunnossa, nti Jenn.
Minä vain...
En voinut palata sinne.
Heillä on hieno kampus ja hienoja opettajia.
Ainoa asia, jota heillä ei ole, on...
Ricky.
Sinä.
Tämä.
Kourtney, Gina ja Ashlyn. Ja kyllä, Ricky ja Big Red.
Ja EJ, Carlos ja Seb.
Tämä on kotini.
Se on hullua, koska tunsin olevani täällä ansassa, mutta...
Tänään harmittaa, etten ollut.
Eli...
Mikä on uusi unelmasi?
Haittaako, jos en tiedä vielä?
Tule. Annan sinulle kyydin kotiin.
Ennen kuin sanot mitään,
toivotan hyvää matkaa.
Mutta koska kysyit, haluan olla rehellinen sinulle. Aina.
-En ole... -Totuus on...
-Minun pitää kertoa jotain. -Kaipaan sinua.
Ja toivon, että jäisit luokseni ikuisesti.
Olen pahoillani, mutta se on totuus.
Ricky, missä olet nyt?
Kotona. Miten niin?
Pysy siellä.
High School Musicalin innoittama
Tekstitys: Annemai Oksanen